
Orientering om emneevaluering av TIK4001 H2024

Programkoordinator orienterer kort om emneavalueringen for TIK4001 høsten 2024. Evalueringen viser at studentene overordnet er godt fornøyd med emnet, men at det er tre områder som kan forbedres. 

Det ene punktet handler om å styrke bridgemodulen noe, i form av en utvidelse fra én (tilbake) til to uker. I 2021 hadde vi én ukes bridge-modul mens i 2022 og 2023 hadde vi to ukers bridgemodul. I 2024 gikk vi tilbake til én ukes bridgemodul (for å sørge for en pause mellom bridgemodulen og eksamen). Vi har foreslått å endre eksamensformat i TIK4001 fra høsten 2025, noe som evt vil innebære at det frigjøres tid slik at vi kan øke fra én til to uker uten at det går på bekostning av etterspurt pause mellom bridgemodulen og eksamen.I tillegg er det etterspurt en forelesning eller et panel i bridgemodulen som belyser sammenhengen mellom innovasjonsstudier og STS. 

Det andre punktet handler om at pensum oppleves som for omfattende og trolig kan reduseres noe, spesielt i STS-modulen. STS-modulen kan også forsøke å gi studentene en bedre forståelse av sammenhengen mellom de ulike elementene som introduseres i modulen.

Det siste punktet handler om seminarene, som ikke var så godt besøkt i høstsemesteret. For å sørge for bedre oppmøte i seminarene kommer vi til å booke 3 ukentlige eventer for høsten 2025; dvs. 2 x 4 timer + 2 timer høsten 2025. (1. Forelesning + besøk, 2. Forelesning + seminar, 3. Forelesning) 

